Molosija

Molosija () arba Molosijos Respublika – supermaža pseudovalstybė, įkurta dykuminėje vietovėje Kevino Bo netoli Deitono Nevados valstijoje. Jos nepriklausomybė nėra pripažinta jokių pasaulio valstybių ar Jungtinių Tautų.

Joje yra vienintelis pastatas – prezidento namai, dar žinomi kaip „Vyriausybės namais“, kurie užima apie 4 m². Pati šalis užima 5000 m². Turi karinį laivyną, susidedantį iš keturių guminių valčių.
alt=molosijos ribos|left|thumb|Molosijos riboženklis, Harmonijos provincija ()
alt=molosijos prezidentas|left|thumb|Molosijos prezidentas Kevinas Bo

 Istorija 

 1977 m. gegužės 26 d. – įkurta Vuldsteino Didžioji Respublika netoli Portlando Oregono valstijoje. Karalius Džeimsas I apsiskelbė Vuldsteino karaliumi.
 1980 m. – šalis pervadinta į Edelsteino Karalystę; klajokliškas periodas; Karalius nebevaldo, Kevinas Bo, karalystės ministras pirmininkas, valdo karalystę.
 1983 m. gruodžio 2 d. – Molosija, tuo metu dar Edelsteino Karalystė, paskelbia karą Rytų Vokietijai, kuris tęsiasi iki šiol.
 1988 m. – karalystė pervadinama į Zarijos karalystę; klajokliškas periodas; vėlgi, šalį valdo ministras pirmininkas.
 1998 m. gegužė – šalis perkeliama į dykumingą vietovę prie Deitono Nevadoje. Karalystė pervadinama į Molosiją.
 1999 m. rugsėjo 3 d. – Molosijos vyriausybė paskelbia Molosijos Respublikos nepriklausomybę.
 2000 m. – Molosija šeimininkauja pirmosioms mikronacijinėms olimpinėms žaidynėms.
 2007 m. kovo mėn. – Molosijos respublika, saugodama aplinką, šalyje uždraudė kaitrines lemputes. Kiek vėliau, 2009 m. sausį, buvo uždrausti ir plastikiniai maišeliai, tabakas ir pradėta atliekų rūšiavimo programa.
Kategorija:Netikros valstybės
Kategorija:Nevada

 Teritorija 
Visa Molosijos teritorija susidaro iš keturių (anksčiau šešių) valdų:
 Harmonijos provincija () yra netoli Deitono Nevadoje. Mažiausia Molosijos teritorija, užimanti apie 4000 kvadratinių metrų. Joje įsikūrusi Bo šeimyna. Pagrindinė Molosijos teritorija.
 Naujojo Antrimo protektoratas () yra buvusi Molosijos teritorija Pensilvanijoje, JAV. Užėmė apie 3,2 ha.
 Molosija turi ir savo koloniją – Farfalos kolonija (). 2003 metų rugsėjį Kevinas Bo įsigijo žemės lopinėlį šiaurės Kalifornijoje ir paskelbė jį savo kolonija. Bo, praplėtęs valstybės teritoriją iki pietų Kalifornijos, ją pavadino Dykumos sodybos provincija ir 2005 m. koloniją pardavė. Seniau ši teritorija priklausė Kevino Bo seneliui, Džeimsui E. Bo, ir buvo paskelbta Džeimso E. Bo „nacionalinio monumento“ vieta. Galiausiai, 2015 metų vasario 22 dieną, buvo paskelbta, jog Farfalos kolonija vėl Molosijos nuosavybė.
 Vesperija yra vieta Veneros planetoje, kurią Molosija paskelbė savo nuosavybe. Bendras teritorijos plotas – apie 130 000 km².
 Be to, Molosija teigia, jog vietovė, praminta Neptūno gelme ir esanti už 750 km į pietvakarius nuo Meksikos, taip pat priklauso Molosijai.
Veiklos

Paskelbimai
Molosijos Respublika tvirtina esanti suvereni, nepriklausoma valstybė, visiškai apsupta JAV. To pasekoje, ji yra priėmusi vyriausybės sistemą, panašią į kitų savarankiškų valstybių sistemas. 

Tos pačios lyties vedybos Molosijoje įteisintos nuo 2002 metų.

Kariuomenė
Molosijos respublika turi tris armijas ir penkias oro laivynus. Ji teigia prižiūrinti keturių laivų laivyną ir žemės pajėgų pėstininkų diviziją, Molosijos jūrų pėstininkiją. Jai priklausantys laivai:
The M.S. Spindrift, maždaug 4 metrų ilgio laivelis
The M.S. Manatee ir dvigubos valtys M.S. Bandicoot bei M.S. Platypus formuoja likusį laivyną
The M.S. Wombat, pirmasis laivyno vienetas, sukurtas 2005 metais, buvo išrašytas 2013 balandžio 7d.
Laivynas iš viso yra apmokę vieną įgaliotąjį karininką ir 49 garbės įgaliotuosius pareigūnus.

Kosmoso programa
Molosijos Respublikos Oro ir kosmoso tyrimų ministerija yra pripildyta visais būtiniausiais reikmenimis tirti kosmosui ir oro erdvę valstybės teritorijoje; ji anksčiau buvo valdoma Molosijos oro pajėgų, kurios dabar yra išformuotos. Ji ir šiandien vykdo aibę įvairių programų.

Struktūra
Molosija yra respublika, valdoma įstatymų leidžiamojo susirinkimo, apribojamo konstitucijos, ir kitų panašių institucijų. Bet kuriuo atveju, „jog nebūtų pažeista vidinė tvarka, veikiant išorinių jėgų", egzistuoja karinis įstatymas, įgalinantis Keviną Bo valdyti valstybę be apribojimų įskaitant užsienio reikalus, tuo pat įstatymų leidžiamąjį susirinkimą padarant patariamuoju organu be jokių galimų teisių. 

Užsienio politika
Molosija pripažįsta daugelį kitų mikrovalstybių dėka pasirašytų įvairių sutarčių. Ji taip pat teigia, jog yra viena pirmųjų valstybių, pripažinusių Kosovo nepriklausomybę. Ji tai padarė kitą dieną po nepriklausomybės paskelbimo. Oficialus pripažinimo laiškas buvo išsiųstas naujai sudarytai Kosovo vyriausybei. Vis dėlto, Molosija nuo šiol skelbia tik neoficialius ryšius su kitomis valstybėmis.